สวัสดีค่ะ พอดีมีอะไรกับแฟน วันที่26 ตุลาคม แล้วไม่ได้แตกในค่ะใส่ถุงยาง กลับบ้านก็กินยา พลอร่า เพราะจะให้ประจำเดือนมา แต่ตอนนี้ประจำเดือนยังไม่มาเลยค่ะ ตั้งแต่วันที่26ตุลาจนวันนี้ก็ยังไม่ได้มีอะไรกับแฟนเลย กลัวท้องมากๆค่ะ จิตตกมาก แฟนบอกป้องกันมากกว่าทุกครั้ง แต่ประจำเดือนก็ยังไม่มาค่ะ มีอาการปวดท้องเหมือนเป็นประจำเดือนแต่ประจำเดือนก็ไม่มาค่ะ กินยาก็แล้ว ไม่กล้าตรวจด้วยค่ะ
สวัสดีค่ะ หากมีเพศสัมพันธ์ โดยใส่ถุงยางอนามัย และไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี แต่หากมีการหลั่งน้ำอสุจิเกิดขึ้น โอกาสที่จะตั้งครรภ์ก็จะมีได้ ดังนั้น หากมีการหลั่งน้ำอสุจิเกิดขึ้น แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา จึงน่าจะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นอย่างรวดเร็ว เป็นต้น ส่วนอาการปวดท้อง ก็น่าจะเป็นอาการก่อนการมีประจำเดือนมาได้ แนะนำควรรอประจำเดือนไปอีกซักระยะค่ะ แต่หากประจำเดือนไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์เป็นพิษ มีพังผืดในมดลูก เป็นต้น